open-index/open-wikipedia-markdown huggingface dataset:
Grecia Antiga

El termen **Grecia Antiga** el se referiss a la civiltaa nassuda in Grecia intorna al segond milleni prima de Crist.
Originada de popolazzion de lengua indeuropea, la s'è organizada in citaa-stat (tra i pussee famose: Atenn, Sparta, Teba) che hann scomenzad on'opera de colonizazzion che l'ha tocad l'Asia Minor (incoeu Turchia) e i rive del Mar Negher, i isole del Mar Egee, l'Italia del Sud e 'l Mediterrani ocidental, vegnend a contat cont i olter popoi de quei region.
Dopo che l'ha resistid ai invasion persiane al principi del V secol prima de Crist, la civiltaa grega l'è stada bona de meter in pee ona socetaa sofistegada del pont de vista politegh e coltural, e che l'è vun di pilaster de l'identitaa europea anca al dì d'incoeu.
Cont el trionf de Lissander el Grand, la s'è spantegada anca in la pupart de l'Asia centrala e in de l'Egit Antigh: la soa lengua l'è deventada vun di mezi de comunicazzion pussee important de l'antighitaa e on veicol important de ideje e cognossenze. L'importanza de la civiltaa grega l'è durada anca dopo de la conquista romana de la Grecia, e anzi l'ha condizzionad anca i costum, la religion e la coltura de Roma.
El tramont de la civiltaa grega el corispond pu o manch a la fin de l'etaa antiga, intorna al secol VI.
La Grecia Antiga la n'ha lassad on patrimoni important in tanti camp de la cognossenza: la matematega (per esempi la filosofia), la filosofia (soratut Platon e Aristotel), l'architetura, l'art, el teater, la musega, la leteradura. L'alfabet gregh a l'è a la bas de quell latin e de quell zirillegh, e donca de quell de la pupart di lengue scrivude in del mond (anca el lombard). 
## Varda anca
*Storia de la Grecia Antiga
*Micenee
*Civiltaa elenistega
*Lengua grega antiga
*Art grega
*Leteradura grega
*Architetura grega
*Filosofia grega
*Religion grega
*Magna Grecia
*Sparta
*Atenn
Sacher Mont de Vares

El **Sacher Mont de Vares** a l'è fad su de quatordes capelle dedicade ai misteri del Rosari, fade su in tra el 1604 e 'l 1623, e che menen al santuari de Santa Maria del Mont, che 'l fa de capella quella de quindes: del 2003 l'è un patrimoni UNESCO de l'umanità insema ai Sacher Mont de Piemont e Lombardia.

## Ligam de foeura
*Sit oficial

## Alter proget
Walter Tobagi

El **Walter Tobagi** (Spoleto, 18 de marz 1947 - Milan, 28 de masg 1980) a l'è stad un giornalista e scritor italian, mazzad de un atentad terrorista di Brigade XXVIII marz de estrema sinistra.

## Riferiment
*Walter Tobagi

## Alter proget
Caserma Garibaldi (Milan)

La **caserma Garibaldi** a l'è un palazz storegh de Milan che 'l se troeuva in piazza sant Ambroeus: fad su in tra el 1807 e 'l 1843, l'ha ciapad dent un vegg convent franzescan. Incoeu gh'è dent la Polizzia de Stat, ma del 2015 l'è crompada de l'Università Catòlega del Sacher Coeur per 88 milion de Euro, insì de podé in futur slargà l'atenee.

## Riferiment
*LombardiaBeniCulturali

## Alter proget
Baliagg de Lugan

El **baliagg de Lugan** a l'era el baliagg comun de la Veggia Confederazzion, foeura che Apenzell, che 'l gestiva la banda de Lugan dopo havé ciapad la piev de Lugan del Ducad de Milan franzes cont el tratad de Friborgh.

Cont i guerre napoleoneghe l'è sostituid del 1798 del Canton de Lugan de la Republega Elvetica che, con l'at de mediazzion, l'è tacad insema al Canton de Belinzona per fà su el Canton Tesin.

## Riferiment
*DSS
Linia a serc (Milan)

La **linia a serc** (despess ciamada in ingles *Circle Line*) a l'è un servizzi ferroviari insubid a Milan per tacà insema di part de la cità che incoeu l'inn minga trop e tacà anca insema i varie linie de la metropolitana e suburbane in periferia.

La doperaria di trate poch doperade o bandonade de la linia de cintura e de la cintura sud e, in bas al pian del Pian Urban de la Mobilità Sostegnibel, la gh'havaria i fermade de San Cristofen (M4 e linie S), Canoter, Romol (M2), Tebald (linie S), Toscana, Scalo Romana (M3 e linie S), Puje, Zama, Forlanin, Ortiga, Lambraa (M2 e linie S), Padoa, Istria (M5), Derghen (M3), Bovisasca, Certosa (linie S), Stephenson, MIND-Merlada e infin Rò Fera.

La saria complementada de la linia 6 de la metropolitana de Milan e de 'n estension possibel che la tocaria i municipi 6, 7 e 8, che la podaria scambià a Lampugnan, San Sir e Bisceglie.

## Riferiment
*La circle-line più ambiziosa e più strategica per Milano: le 11 fermate
*Che fine ha fatto la Circle Line di Milano?
Panera acida

La **panera acida** a l'è una crema tipega de la cusina de vari paes che la se fa cont el toeu la panera e fàlla fermentà, insì che la deventa pussee spessa e cont un savor pussee acid.

## Riferiment
*Sour cream: cos’è e dove comprarla

## Alter proget
Guardia municipal

La **guardia municipal** (in sloven *Občinsko redarstvo*, in italian *guardia municipale*) l'è un orghen ministrativ che 'l dipend di comun de la Slovenia o de un consorzi fad su de pussee comun, con l'incaregh de fà respetà i lesg, soratut in materia de circolazzion stradal, e i ordinanze comunai, oltra che de favorì el mantegnì de l'orden publegh: anca se gh'hann minga poder di polee nazzionai poden dà di avis orai, identificà la sgent e anca fermàlla, se serv anca con la forza, fina a un'ora intant che se speta el rivà de la polizzia.

La divisa e l'aspet di veicoi, tant 'me i qualifeghe, inn normad a nivell nazzional: el fà su de corp de sorveliant local l'è autorizad de la costituzzion de la Slovenia e del 2006 la noeuva lesg in su la Polizzia local e l'ann adree la noeuva lesg in su l'autogoverno local ghe dà pussee poder, prima se ocupaven domà del trafegh, che l'era l'unega competenza comunal.

In di comun pussee pisinit el po vességh anca domà un oficial de guardia.

## Riferiment


## Alter proget
Lojze Grozde

El **Lojze Grozde** (Zgornje Vodale, 27 de masg 1923 - Mirna, 1 de sginer 1943) a l'è stad un student sloven, copad di partesan sloven comunista e venerad de la Gesa catolega 'me bead del 13 de sgiugn 2010.

## Biografia
Nassud in d'una fameja povera vesin Lubiana e mai reconossud del pader, l'è cressud soratut di noni e in la fed catolega e del 1935 el se iscriv al licee di Lubiana, e 'l viv in del convit vescovil de Marijanišče, indova che ghe va dent a la Congregazzion Mariana e anca a l'Azzion Catolega, e 'l se troeuva anca sbatud in tra la vocazzion de sacerdot o quella de apostolad laich, a la fin el serniss la segonda.

Cont el s'ciopà de la segonda guerra mondial e 'n tacà de la resistenza comunista in Jugoslavia el tira inanz la soa atività religiosa, e 'l saveva ben del ris'c de finì martir, 'me l'era capitad a vari pret al temp.

## El martiri
Tornad in la soa cità per el Nedal del 1942, perchè el voleva vedè la soa mam, el prim de sginer el ciapa l'Eucaristia per l'ultima voeulta in la badia de Stična: a l'è fermad poch dopo a Mirna di partesan, che sospetaven che l'era un correr anticomunista e dopo che l'hann interogad, a trovàgh adoss un Messal, una cobia de l'Imitazzion de Crist e di santit de la Madona de Fatima, el menen in d'una tratoria indova che 'l torturen e 'l mazen.

Miss sota in d'un bosch, di bagaj troeuven el so corp el 23 de fevrer, con sora di segn de tortura ma incorrot, e l'è poeu miss sota in del fopon de la soa cità: la noeuva de la mort l'è censurada sota el regim comunista ma, a dispet de la censura, el sit che l'hann miss sota el deventa un sit de pellegrinagg silenzios per i cristian de la Slovenia.

Sgiamò del 1944 el pret e servidor de Dio Anton Strle l'ha scrivud una soa biografia, ben popolar in tra i catolegh sloven. 

## La beatificazzion
El process per fàll bead el scomincia del 1992 per volontà de l'arcivescov de Lubiana e 'l finiss el 13 de sgiugn 2010 quand che durant el congress eucaristegh de Celje el cardinal Tarcisio Bertone el nonzia oficialment la soa beatificazzion, dopo che el 27 de marz el Papa Benedet XVI l'haveva reconossud el so martiri.

Del 2011 el so corp l'è miss sota in del santuari de Trebnje, sit de pellegrinagg pussee important de la diocesi de Novo Mesto.

## Riferiment


## Alter proget
Badia de Stična

La **badia de Stična** (in sloven *Cistercijanska opatija Stična* o *Samostan Stična*) l'è la badia pussee antiga de la Slovenia, fada su del 1135 e formalizada l'ann adree per decret del patriarca de Aquileja Pellegrin I: l'è deventada un center de importanza coltural, economegh e social fina a l'abolizzion voluda de l'Isep II del 1784. I monegh ghe tornen del 1898 e in la segonda guerra mondial i partesan sloven la doperen 'me preson per i pret che hann ciapad.

Oltra che a la badia dent a gh'è el Musee del cristianesim e una gesa parochial, del 1946 al 1984 gh'era la sed del licee de Grosuplje.

## Riferiment

## Alter proget
Sava de Serbia

El **Sava de Serbia** (nassud *Rastko Nemanjić*; Gradina, 1175 - Veliko Tărnovo, 14 de sginer 1235) l'è stad un arcivescov ortodoss, fondador de la Gesa ortodossa serba e venerad 'me sant di ortodoss: vun di sant pussee important de la Serbia, l'era fioeul del Steven Nemanja, fondador del stat serb de l'età de Mez e fredell del Steven Prvovenčani, prim re de la Serbia.

## Riferiment
*Treccani
*[Sapere.it](https://www.sapere.it/enciclopedia/Sava+(santo).html)

## Alter proget
Ded Moroz

El **Ded Moroz** (in cirillegh *Дед Моро́з*, che 'l voeul dì *Nono del Giazz*) a l'è la figura tradizzional de la coltura russa che la porta i regai a Nedal: al temp de l'Union sovietega la s'è spantegada anca in alter paes sota la soa influenza coltural.

In origin a l'era una representazzion de l'inverna fad om, che dopo vessés miss con la Vesna, representazzion de la primavera, el gh'ha havud 'me fioeula la Sneguročka: cont el temp l'ultima l'è deventada la soa nevodina e la porta anca lee di regai, però el prim de l'ann.

Al principi de la rivoluzzion comunista voleven toeull via, a consideràll trop cristian e ligad al vegg sistema, ma l'è stad poeu braciad su di autorità che voleven sostituì el Nedal per meter i cadò el prim de l'ann: gh'hann anca cambiad el color de la vesta, del gris del giazz al ross de la bandera de l'Union sovietega.

## Riferiment
*Ded Moroz (Nonno Gelo) - Babbo Natale del folklore slavo

## Alter proget

## Vos corelade
*Moș Gerilă
Collegi Ghiserli

El **Collegi Ghiserli** l'è un collegi universitari de Pavia fad su del 1567 del papa Pio V.

## Ligam de foeura
*Sit oficial

## Alter proget
Capellan

El **capellan** a l'è un pret che 'l se ocupa minga de la cura di aneme ma el gh'ha in cura una capella: de solit i capellan inn miss in quei sit che gh'hann un besogn de cura special, per esempi i ospedai, i preson, i aeroport e insì via, sit indova che la gh'è no una parochia tradizzional ma gh'è de la sgent che la gh'ha de besogn di sacrament.

Un temp a gh'era anca i capellan de cort in di palazzi reai.

## Riferiment
*Britannica

## Alter proget

## Vos corelade
*Capellan militar
Sneguročka

La **Sneguročka** a l'è un personagg del folklor russ: originariament part de la mitologia slava, la ciapa popolarità del secol XIX grazzia a un'oeuvera de teater de l'Aleksandr Nikolaevič Ostrovskij e al temp de l'Union sovietega la deventa la nevoda del Ded Moroz, o ben la figura che la porta i regai ai bagai russ, e la se spantega anca foeura de l'area russa.

## Riferiment
*Snegurochka, l’aiutante di Babbo Natale secondo la leggenda russa

## Alter proget
Villa Bled

**Villa Bled** a l'è una villa che la da sul Lagh de Bled in Slovenia e che l'era doperada 'me cà estiva del Josip Broz Tito insema al Castell de Brdo.

## Storia
La villa l'è fada su in tra el 1883 e 'l 1885 del nobel todesch Ernest Windischgrätz e la resta in familia fina al 1922, quand che l'è crompada del Lissander I de Jugoslavia che ghe da el nom de *villa [[Suvobor]]*, in onor del mont indova che l'è combatuda la la bataja de Kolubara: la fameja real la passava lilinsì i so estad e gh'è nassud el terz fioeul Andrea.

El Lissander el voleva fà su una villa noeuva lì arent ma quand che 'l moeur l'era poch pussee che scominciada e se serniss de trà sgiò la villa veggia e de fàlla fà su ancamò del Jože Plečnik, ma l'è minga finida per via de la segonda guerra mondial: a la fin del conflit la villa l'è nazzionalizada e la l'è finida 1947 sota la gestion de l'architet sloven Vinko Glanz, che l'heva progetad anca el [municipi de l'haveva domandad  de doperà materiai de pregi e costos.

Inn stad tancc i ospit del Maressall in la villa, i pussee important [Hailé Selassié, Nikita Sergeevič Chruščëv, Jawaharlal Nehru, Gamal Abdel Nasser, Sukarno e Kim Il-sung. Quand che 'l moeur l'è ciapada del grup Relais & Châteaux che 'l fa un hotel nel 1984, anca se l'era sgiamò tal per i ospit d'onor fin di agn '60, e del 2012 l'è gestida diretament del governo de la Slovenia, che del 2013 el fà gestì de 'n entità fada su aposta.

L'è doperada anca del governo sloven per riceviment de gran importanza.

## Riferiment


## Alter proget
Draža Mihailović

El **Draža Mihailović** (cirillegh *Дража Михаиловић*; Ivanjica, 27 avril 1893 - Belgrad, 17 de luj 1946) a l'è stad un general serb.

Nassud a Ivanjica ma cressud a Belgrad del so barba, l'ha combatud in di guerre balcaneghe e in la prima guerra mondial con distinzion e 'l resta dent a la noeuva armada jugoslava fina al 1941, quand che i potenze de l'Ass se spartissen el Paes: el fa su el moviment lealista e nazzionalista serb di Cetnegh e in principi el combat insema ai partesan del Josip Broz Tito, ma poeu di voeulte riven a di acord cont i todesch e i italian e riven vers la fin de la guerra al collaborazzionism vert cont el Milan Nedić e 'l Dimitrije Ljotić.

Finida la guerra el proeuva a scondés ma a l'è ciapad de l'OZNA al confin con l'Austria: l'è processad per volt tradiment e condanad a mort per fusilazzion di autorità comuniste. El so roeul in del collaborazzionism e in di netade etneghe l'è desbutad e del 2015 la Cort Suprema de la Serbia la scassa la soa condana, a giudegàlla politicament motivada.

## Riferiment
*Treccani

## Alter proget
Fusilazzion

La **fusilazzion** a l'è una manera de condanà a mort un quajvun a travers di armi de foeugh, indova che vuna o pussee persone ghe sbaren adoss, de solit cont el fusil, de chi el nom.

## Riferiment
*Treccani

## Alter proget

## Vos corelade
*Colp de grazzia
TIGR

El **TIGR** (acronem de *Trst-Istra-Gorica-Reka*, o ben Triest, Istria, Gorizzia e Fium) a l'è stad un moviment clandestin anti-fassista e irredentista slav che 'l combateva contra i politeghe de italianizazzion forzada di sloven e di croat che el regim fassista el faseva in di sit ciapad dopo de la segonda guerra mondial.

Autor sia de azzion democrategh tant 'me el spantegà de liber in sloven e croat che de azzion violente tant 'me di atentad bombaroeul, inn stad ciamad terrorista del Tribunal Special per la Defesa del Stat: quand che la se desliga del 1941 vari so esponent ghe vann dent a la Resistenza jugoslava, menter di alter collaboren diretament cont i Liad.

Sota el governo del Josip Broz Tito a inn stad un poo desmentegad e marginalizad, vist che eren vist sì 'me anti-fassista ma anca 'me nazzionalista e tancc eren nanca comunista: con la desligazzion de la Jugoslavia inveci a inn reconossud ancamò, soratut in Slovenia.

## Riferiment
*3/ Narodni Dom, TIGR e foibe: una analisi della storiografia slovena e del rapporto con il dibattito pubblico e la memoria

## Alter proget
Assedi de Ragusa (1991-1992)

L**'assedi de [[Ragüsa (Cruazia)|Ragusa]]** (in serbo-croat *opsada Dubrovnika*) l'è stad part de la guerra de independenza croata e l'è scominciad el prim de otover del 1991 quand che l'Armada Popolar Jugoslava, sostegnuda de 'n bloch de la Marina, l'ha ciapad i territori in tra Sabionsell e Prevlaka, e 'l 9 de dicember gh'è stad un gran atach contra la Cità Veggia, roba che l'ha menad a la condana internazzional e l'ha favorid el reconossiment internazzional de la Croazzia. 

L'è finid in del masg del 1992, quand che l'Armada jugoslava la se retira in Bosnia e Erzegovina e ghe dà i so armament a l'Armada de la Republega Serba, un atach de ocident de la Croazzia la mena a la fin de l'assedi el 31 de masg. El tribunal internazzional per l'ex Jugoslavia l'ha imputad cinch persone per crimen de guerra in l'assedi, che l'ha vist morì 165 jugoslav, 194 militar croat e in tra i 80 e i 90 civil e la cità restà senz'aqua e corrent per trii mes, in tra de lor el Slobodan Milošević..

In del temp de l'assedi l'è stada fada su la Republega de Ragusa, un proto-Stat che 'l governava Canali e Ragusa Veggia cont el consens de l'armada de Belgrad, che l'era quella che la gh'haveva debon el poder, e guidad de l'Aleksandar "Aco" Apolonio, procurator citadin de origin istro-italiana e montnegrina che l'haveva fad su un moviment autonomista vers la fin di agn '90.

## Riferiment


## Alter proget
Rerum Novarum

**Rerum Novarum** (*Di robe noeuve* in latin) a l'è stada 'n enciclica social dada foeura del papa Leon XIII el 15 de masg 1891 indova che per la prima voeulta la Gesa catolega la ciapa posizzion in sui question social noeuve del temp e la met su i principi che anca incoeu regolen la dotrina social de la Gesa.

## Riferiment
*Sit del Vatican

## Alter proget

## Vos corelade
*Centesimus annus
Bas militar

Una **bas militar** a l'è un sit gestid di forze armade per i so bisogn, tant 'me dàgh cà ai soldad, tegnì i armi e i mez e quell che serv per fà i operazzion militar.

## Riferiment
*Limes

## Alter proget

## Vos corelade
*Main operating base
*Bas naval
*Bas aerea
Lagh de Lesina

El **lagh de Lesina** (*lago di Lesina* in italian, *Lacus Pantanus* in latin) a l'è un lagh del Nord de la Puja, sit in tra el Tavoler e 'l Gargan. Cont i so 51,4 km2 de superfiss l'è el segond lagh de la Bassitalia e quell de noeuv de l'Italia.

L'è conligad al Mar Adriategh de do rial: l'Acquarotta e 'l Schiapparo. Dent ghe viv un frach de inguille, che inn anca una font de entrade per el comun de Lesina. A la soa drita a gh'è una riserva natural.

## Riferiment
*[Treccani](https://www.treccani.it/enciclopedia/lago-di-lesina_(Enciclopedia-Italiana)/)

## Alter proget

## Vos corelade
*Lagh de Varan
Lagh de Varan

El **Lagh de Varan** (*Lago di Varano* in italian) a l'è un lagh de la provincia de Foggia spartid in tra i comun de Cagnano Varano, Carpino e Ischitella: cont i so 60,5 km2 a l'è el lagh coster pussee grand d'Italia, el pussee grand de la Bassitalia e quell de set pussee grand d'Italia.

A l'è conligad al mar Adriategh, del che l'è una laguna salada, de do fos: quella de Varan e quella de Capojale, oltra che de un canal sota terra. In sul bindell che 'l separa del mar a gh'è, del 1977, una reserva natural.

## Riferiment
*[Treccani](https://www.treccani.it/enciclopedia/lago-di-varano_(Enciclopedia-Italiana)/)

## Alter proget

## Vos corelade
*Lagh de Lesina
Ferrovie del Gargano

I **Ferrovie del Gargano** a inn una società che la lavora in del straport publegh local, ferroviari e in su roeuda, de la Puja, soratut in l'area del Gargan. Gestissen la ferrovia San Severo-Peschici e la ferrovia Foggia-Lucera e fann servizzi ferroviari anca in tra Foggia e San Severo in su la ferrovia Adriatica.

El so parch roeudabel l'è 'n messedozz de treni vegg e noeuv, in tra de lor la locomotiva FG L.80, i automotris Stanga-TIBB, i automotris FG ALe 80, l'eletrotreno FG ALe 200 - Le 200, di varietà de Pop e de Stadler FLIRT.

## Ligam de foeura
*Sit oficial

## Alter proget
Tavoler di Puje

El **Tavoler di Puje** (*Tavoliere delle Puglie* in italian) a l'è la pianura pussee granda de la Penisola italiana e la segonda pussee granda de l'Italia dopo de la Pianura Padana. El se desvilupa in la provincia de Foggia e per un tochell in quella de Barletta-Andria-Trani e la se facia in sul golf de Manfredonia.

## Riferiment
*[Treccani](https://www.treccani.it/enciclopedia/tavoliere_(Enciclopedia-Italiana)/)

## Alter proget

## Vos corelade
*Gargan
*Mont de la Daunia
Brindes

El **brindes** a l'è una tradizzion che la se fa cont el volzà el bicer, con dent de solit una bevanda alcolega, e poeu a bever a la salut de un quajvun o de 'n quajcoss, dopo havè tocad i vari bicer.

A l'è una tradizzion spantegada un poo in tut el mond: l'inn de la Slovenia l'è propi dedicad al brindes, per la pas in tra i popoi.

## Riferiment
*Brindisi - Treccani

## Alter proget
Haluk Bilginer

El **Nihat Haluk Bilginer** a l'è un atur turch nassüü a Izmir el 5 de sgiugn del 1954.

## Filmografia parzial
* *The International* (2009)
* *W.E.* (2011)
* *Ben-Hur* (2016)
* *Halloween* (2018)
* *Maria* (2024)

## Ligamm de foeura
* Haluk Bilginer in sül Internet Movie Database (IMDb) 

## Alter pruget
Voivoda

El **voivoda** a l'è un termen de origin slava, spantegad poeu anca in romen e albanes, che in origin el serviva a ciamà el capitani de 'n unità militar, e che cont el temp el s'è slargad per indicà anca i governador e di voeulte anca i prencip ereditari.

In Jugoslavia l'era el grad militar pussee volt de l'Armada real e anca del Stat Independent de Croazzia. In Polonia i region se ciamen *voivodad* e inn guidade de un voivoda.

## Riferiment
*Treccani

## Alter proget
Collaborazzionism

Per **collaborazzionism** se intend el sostegn, in temp de guerra, cont el nemis che l'ha ocupad el territori de un paes.

## Riferiment
*[Treccani](https://www.treccani.it/enciclopedia/collaborazionismo_(Enciclopedia-Italiana)/)

## Alter proget
Funivia

La **funivia** a l'è un mez de straport indova che di gabine, verte o serrade, inn sospendude in su 'na fun: poden vesser doperade sia per straport de robe che de persone e se doperen de sovenz in montagna, anca se ghe n'è di esempi urban.

## Riferiment
*Treccani

## Alter proget

## Vos corelade
*Teleferega
*Funicolera
San Rocco-Ligani

**San Rocco-Ligani** (di voeulte tirad a man anca 'me *San Rocco Ligani*) a l'è stad un comun italian de la provincia de l'Istria fad su del spartì i comun del cadaster de San Francesco, Opriz e Tulissevizza dal comune di Laurana: a fàll su l'è stad el Regi Decret n. 22 del 19 de sginer 1922 e l'è stad desligad cont el Regi Decret n. 1589 del 30 de november 1922, che l'ha fad tornà la situazzion de prima.

Gh'è stad per insì poch de temp che  l'ISTAT gh'ha nanca dad un so codes: di font de categorizazzion dopere quell fitizzi *801799*.

L'è stad ativ del 2 de fevrer del 1922 al 15 de dicember 1922.  El municipi l'era dent a la veggia scoeula croata, che incoeu l'è un center coltural.

El toponem Ligani l'è de origin latina: in del sit se faseva el legnam, termen ciapad poeu de la popolazzion slava 'me *Liganj* e poeu italianizad, e 'l se troeuva del secol quell de desnoeuv e l'è stad doperad fina al 1947, quand che el comun l'è dad a la Jugoslavia, menter el San Roch l'era vun di du sant de la zona, insema al San Franzesch.

## Riferiment
Cà Sollev de la Sofferenza

La **Cà Sollev de la Sofferenza** (*Casa Sollievo della Sofferenza* in italian) a l'è un ospedal privad de San Giovanni Rotondo fad su del Padre Pio e verta el 5 de masg 1956: ben specializad, el gh'ha circa milla lecc per i malad e incoeu l'è de proprietà de la Santa Sed e l'è convenzionad del 1980 cont el Servizzi Sanitari Nazzional. Del 1991 l'è Istitut de ricover e cura a caratter scientifich.

## Ligam de foeura
*Sit oficial

## Alter proget
Câble 1

El **Câble 1** a l'è una funivia de Paris che la conliga la fermada del metrò de Créteil - Pointe du Lac al comun de Villeneuve-Saint-Georges: l'è la prima funivia urbana de la cità e quella de set de la Franza e l'è verta del 13 de dicember del 2025. Cont i so 4,5 km e cinch fermade, l'è la pussee longa in Europa.

## Ligam de foeura
*Sit oficial

## Alter proget
Philippe Pétain

El **Philippe Pétain** (Cauchy-à-la-Tour, 24 de avril 1856 – L'Île-d'Yeu, 23 de luj 1951) a l'è stad un general e politegh frances, che per el so contribut a la prima guerra mondial l'è fad maressall de Franza del 1918 e poeu el deventa capo del governo collaborazzionista de Vichy, Stat fantocc de la Germania nazista che in su la carta l'era neutral: per quella reson chi, quand che 'l Paes l'è liberad l'è processad e condanad a mort ma el Charles de Gaulle ghe dà la grazzia, per via de la soa età e del so roeul in la  Gran Guerra, e ghe dann la preson a vita, el moeur poeu in d'un apartament, propi malad, dopo che el president Vincent Auriol ghe dà el permess de andà in ospedal ma l'era trop miss mal per vesser portad.

## Riferiment
*Treccani

## Alter proget

## Vos corelade
*Pierre Laval
Polizzia del distret de Brčko

La **polizzia del distret de Brčko** (serbo-croat: Полиција Брчко дистрикта БиХ, Policija Brčko distrikta BiH) a l'è el corp de polizzia del distret de Brčko, de jure condomini in tra la Federazzion de Bosnia e Erzegovina e la Republega Serba ma de facto entità autonoma.

## Storia
A l'è fada su el 31 de dicember del 1997 comè corp de polizzia multi-etnegh de la part de la cità sota la sovranità de l'entità serba, con dent 230 polee e sostegnuda de la comunità internazzional.

Quand che l'è fad su el distret el 8 de marz del 2000 l'è fada 'me polizzia distretual.

## Organizazzion
La polizzia l'è guidada de un Capo, sernid de l'assemblea del distret e sugerid de 'n comitad independent, e jutad de un vize-capo: del 2025 l'è el Goran Pisić. 

## Riferiment


## Alter proget
Mufa

Per **mufa** se intend un orghenism del regn di fonsg che 'l quata varie superfiss cont un tessud che 'l par una spogna e che 'l va in sgir a travers di spore.

In del mangià se la gh'è la mufa a l'è segn de solit che l'è de trà via, anca se gh'è di cas (per esempi i formai dur 'me el grana) indova che se po toeu via domà la part infestada: gh'è adiritura di formai, tant 'me el gorgonzoeula, che gh'hann dent di mufe bone.

## Riferiment
*Treccani

## Alter proget
Milan Nedić

El **Milan Nedić** (in cirillegh *Милан Недић*; Grocka, 2 de setember 1878 - Belgrad, 4 de fevrer 1946) a l'è stad un general e politegh serb, miss a capo de la Serbia collaborazzionista in la segonda guerra mondial, prima l'era stad minister de l'armada e de la marina del Regn de Jugoslavia.

Per el sò collaborazzionism a l'è ciapad di Liad e consegnad al noeuv governo socialista jugoslav, che 'l met in preson per processàll per tradiment, crimen de guerra e contra l'umanità: el 4 de fevrer el moeur, oficialment a copàss a tràss foeura de una fenestra.

## Riferiment
*Britannica

## Alter proget
Tito

*Tito, paes in provincia de Potenza
*Josip Broz Tito, politegh e ditador jugoslav
*Tito Livi, storegh roman
*Tito, imperador roman
*Tito de Creta, vun di dissepoi del Paol de Tars
*Disma, el *bon ladron* tacad in su la Cros arent a Gesù, per una quaj tradizzion el se ciamava *Tito* anca lu
Tisa

La **Tisa** (istess in serb, slovach, romen e ucrain, in ongares *Tisza*, in todesch *Theiß*) a l'è un fium longh 976 km e afluent de mancina del Danubi: el nass in di Carpazzi ucrain arent a Rachiv e 'l fa de frontera in tra l'Ucraina e la Romania per un poo, per tornà poeu in territori ucrain e passà poeu el confin con l'Ongaria, indova che 'l scorr per la pupart del so percors e la fa de confin con la Slovachia per un tochell: la riva poeu in Serbia e la finiss in del Danubi arent a Novi Sad.

## Riferiment
*Treccani

## Alter proget
Cardioversion

La **cardioversion** a l'è el process medegh che se fa quand che la gh'è un'aritmia del coeur per fà tornà el ritmo sinusal, e se po fàlla con di medesine o con di impuls eletrigh.

Antigament, quand che la gh'era 'na fibrillazzion ventricolar, se tirava un pugn in sul coeur, una manoeuvra che l'è propi pericolosa ma che in cas de emergenza se po fàlla ancamò.

## Riferiment
*Cos’è una cardioversione?

## Alter proget
Lagh Vogršček

El **lagh Vogršček** (in sloven *Vogrsko jezero*) a l'è un basin de la Slovenia sit al confin in tra i comun de Nova Gorica e Aidossina fad su vers la fin di agn 1980 cont el sbarrament del torrent che 'l gh'ha l'istess nom: l'è doperad soratut per el daquà de la vall del Vipach e segondariament per el pescà e 'l guarnà de la biodiversità.

## Riferiment
*Vogrsko jezero ali Vogršček

## Alter proget
Jovanka Jolić

La **Jovanka Jolić** (cirillegh: *Јованка Јолић*; 1957 - Belgrad, 4 de sginer 2026) a l'è stada una personalità de internet e teorega del complot serba: la se ciamava "esperta de cospirazzion" e l'ha spantegad varie teorie in sui red sociai, e l'ha tacad a fàll del 2021 in sul canal Balkan Info.

In tra i so teorie, che inn deventade un meme cont el temp, gh'è:
*Che l'Elon Musk el ven de la Republika Srpska
*Che l'Egit l'era un stat serb 
*Che i serb inn el popol pussee vegg del mond 
*Che el Donald Trump l'è nevod del Lissander Magn e del Carlo Magn
*Che i chines hann fad un gran genocidi contra i serb, e che ghe n'è una mota sota la Gran Muraja
*Che Gesù l'era el fioeul del Giuli Ceser e de la Cleopatra
*Che gh'è un complot del Vatican e di sgiudee conta i serb

L'è stada mal in strada e l'è morta el 4 de sginer del 2026: vist che l'era senza ducument gh'è volud un quaj dì per identificàlla, ghe fann l'obet in del fopon de Lešće el des del mes.

## Riferiment
*"Elon Mask je iz Republike Srpske, ako se ne varam" Ko je Jovanka Jolić, čije teorije o Srbima su hit na internetu?
*The Passing of Jovanka Jolic
Polizzia de la Republega Serba de Bosnia e Erzegovina

La **polizzia de la [[Republega Serba (Bosnia e Erzegovina)|Republega Serba]]** (in serb cirillegh: *Полиција Републике Српске*, in serb latin *Policija Republike Srpske*) a l'è vuna di forze de polizzia de la Bosnia e Erzegovina e la dipend del Ministeri de l'interno de l'entità autonoma.

Fada su el 4 de avril 1992, la toeu part a la guerra in Bosnia e Erzegovina e quand che finissen i ostilità la deventa la forza de polizzia de l'entità serba. La gh'ha dent, oltra ai unità ordinaria, una Gendarmaria e un'Unità Special Anti-terrorism, per la formazzion la dipende de la Scoeula Superior de Polizzia e de l'Academia de Polizzia, oltra che de la Facoltà di Sienze de la Sigurezza de l'Università di Banja Luka.

L'ha tolt part a di mission de peacekeeping a Timor Est, Liberia, Ziper, Sudan, Sudan del Sud e Congo, a partì de l'ann 2000.

## Grad

## Riferiment


## Alter proget
Milizzia de la Jugoslavia

La **[[Milizzia]] de la [[Jugoslavia]]** (serbo-croat *Milicija SFR Jugoslavije*) a l'era la forza de polizzia de la Republega Socialista Federal de Jugoslavia, in pè del 1944 al 1992 e che la dipendeva del ministeri di interni.

Fada su di partesan in la segonda guerra mondial, del 1944 la ciapa el nom de *Milizzia popolar* e del 1966 quell de *Milizzia*: in tra el 1956 e 'l 1971 la soa gestion l'è des'centrada vers i republeghe e i comun, anca se l'è restada comunque normada a nivell federal e in cas de guerra la deventada reserva de la Defesa Territorial. Cont el desligàss del Paes l'è sostituida di varie forze de polizzia nazzionai (polizzia slovena, croata, serba, montenegrina, macedon e de facto quella del Kosovo: in Bosnia e Erzegovina el sistema de polizzia l'è spartid in tra el stat central e i entità)

## Bibliografia
*Branko Bogdanović (2002). Dva veka policije u Srbiji. Belgrade: Ministry of Internal Affairs.

## Alter proget

## Vos corelade
*Gendarmaria (Regn de Jugoslavia)
*Diretorad per la Sigurezza del Stat (Jugoslavia)
Polee

El **polee** (anca *polizziot* o *questurin*) a l'è vun che de mester el lavora in la polizzia e che 'l gh'ha di poder speciai dad de la lesg insì de fàlla respetà e de tegnì l'orden publegh.

Despess, anca se l'è minga insì in tucc i paes, porten di armi de foeugh, e squasi semper gh'hann di usadei de auto-defesa o per fermà la sgent tant 'me el manganell, el taser, el gilè paraballe e i manete.

## Riferiment
*Treccani

## Alter proget
Agent de publega sigurezza

In del dirit italian un **agent de publega sigurezza** a l'è la qualifega che l'è dada ai member di autorità de publega sigurezza: inn tucc i member de la Polizzia de Stat, de l'Arma di Carabiner, de la Guardia de Finanza, de la Polizzia penitenziaria, di Corp forestai regionai e del Corp Nazzionai di Vigil del Foeugh e vari member de la Polizzia local, di alter guardie comunai e di barracei de la Sardegna.

Per vessel se gh'ha de havégh pussee de 18 agn, havé passad la scoeula media, havégh minga di condane per riat minga colpos o di mesure de prevenzion e havégh i dirit civil e politegh.

## Riferiment
* Chi sono agenti e ufficiali di pubblica sicurezza?
Dialecc torlach

I **dialecc torlach** (*Торлачки* in serb e macedon, *torlaški* in bulgher) i è un grup de dialet slav meridionai che i se troeuva in tra ol serbo-croat, ol macedon e 'l bulgher e se discut se i è di dialecc serbo-croat o bulgher: de sigur i è mai stacc standardizad e i e a ris'c de descomparì.

Tant 'me ol bulgher i gh'ha i articoi determinativ e i gh'ha mia i cas, ma gh'è anch varie cumunanze col serbo-croat.

## Riferimencc
*Torlakian, and other lesser-known dialects from Central and Eastern Europe
Mort al fassism, libertà al popol

**Mort al fassism, libertà al popol** (serbo-croat: *Smrt fašizmu, sloboda narodu!*, sloven: *Smrt fašizmu, svoboda narodu!*, macedon: *Смрт на фашизмот, слобода на народот*, bulgher: *Смърт на фашизма, свобода на народа*, albanes: *Vdekje fashizmit, liri popullit!*) a l'era el motto di partesan jugoslav, bulgher e albanes che combateven contra l'ocupazzion nazi-fassista in la segonda guerra mondial.

Conossud sgiamò a partì del 1941, el deventa propi famos quand che 'l crida el Stjepan Filipović inanz de vesser giustizziad di todisch e donca el deventa, tant 'me la soa foto, vun di simboi de la resistenza in di Balcan. Con la vitoria di partesan in Jugoslavia el deventa un salut popolar, despess social al pugn sarrad, e con la fin del socialismo in del paes e la soa desligazzion el mena a la fin del so doperà, con la popolazzion croata che 'l ved 'me una forma de descor d'oeudi.

## Alter proget

## Vos corelade
*Fradellanza e unità
Gianluca Mirabelli

El **Gianluca Mirabelli** (Vigevan, 8 de masg 1978) a l'è un polee italian, del 1 de otover 2024 comandant di Ghisa de Milan.

## Biografia
Ghe va dent a la polizzia local de Vigevan el 1 de november del 2001 e ghe resta fina a la fin de sginer del 2018, prima 'me polee e poeu, del 2013 al 2018, 'me fonzionari: el passa ai ghisa ambrosian el 1 de fevrer 2018 'me vize-capo de gabinet e 'l 1 de avost el deventa capo de gabinet: el 1 de otover 2024 l'è nomnad del sindegh Giuseppe Sala comandant di Ghisa, a sostituì el Marco Ciacci, miss a capo del noeuv departiment de la legalità.

## Riferiment
*Polizia locale di Milano, Gianluca Mirabelli è il nuovo comandante
*CV del Mirabelli
*Vigevano, Gianluca Mirabelli è il nuovo comandante della polizia locale di Milano
Francesco Catania

El **Francesco Catania** (Biaa, 19 de masg 1977) a l'è un avocat, politegh e youtuber italian.

## Biografia
Avocat del foro de Milan del 2001, del 2017 l'è consejer comunal de Biaa con Forza Italia e l'è confermad ancamò del 2022. A l'è in sul YouTube del 2008, a parlà de tema giuridegh, ma el deventa pussee famos in di agn a parlà de cas de cronega giuridega e del 2023, dopo che l'è s'ciopada la guerra in Ucraina el derva un canal dedicad a la geopolitega.

## Riferiment
*YouTube Wiki
Polizzia local (Italia)

La **Polizzia local** (*Polizia locale* in italian, *Police locale* in franzes, *Ortspolizei* in todesch, *Polizai de chemun* in ladin, *Lokalna policija* in sloven, *Polizie municipâl* in forlan) a l'è un servizzi de polizzia italiana che 'l dipend di ent locai, de solit i comun ma di voeulte anca i union di comun e i province.

I lesg in su la soa organizazzion, armament e qualifeghe inn di competenza di Region, in bas al principi del des'centrament: gh'hann di competenze de polizzia ministrativa, che dependen de l'ent local, e de polizzia giudizziaria e de publega sigurezza che dependen, rispetivament, de la Procura de la Republega e del Prefet.

I polizziot locai che inn considerad agent de publega sigurezza poden havégh, senza el porto d'armi, un'arma de foeugh che de solit l'è una pistola ma che in di servizzi rurai el po vesser anca un fusil.

## Riferiment
*Ruolo e funzioni della polizia locale

## Alter proget

## Vos corelade
*Guardie di province e di comun
*Polizzia regional
*Compagnia barracellar
Fradellanza e unità

**Fradellanza e unità** (in serbo-croat *Bratstvo i jedinstvo*, in macedon *Братство и единство*, in sloven *Bratstvo in enotnost*, in albanes *Bashkim dhe Vëllazërim*) a l'era el motto de la Republega Socialista Federal de Jugoslavia, catad foeura del 1941 del Josip Broz Tito per mostrà el noeuv spirit che 'l voleva per la noeuva Jugoslavia, indova che quell che l'era in comun l'era pussee important di division de lengua, de religion e de etnia.

L'è stad anca el nom de un orden cavalleresch del Paes e de 'n autostrada che la conligava Lubiana, Zagabria, Belgrad e Skopje. Andà contra a 'sto principi a l'era un riat in del Paes, e per 'sto crimen chi inn stad condanad personagg tant 'me el Stjepan Mesić, el Franjo Tuđman, l'Alija Izetbegović e 'l Vojislav Šešelj.

## Riferiment
*Bratstvo i jedinstvo

## Alter proget
Lista de squadre de balun italiane

'Sta chì a l'è una lista di squadre de balun italiane püssé famus.

## A

* Atalanta BC
* US Avellino

## B

* SSC Bari
* Bologna FC

## C

* Cagliari Calcio
* Carrarese Calcio
* US Catanzaro
* Cesena FC
* Comm 1907
* US Cremonese

## D

## E

* Empoli FC

## F

* ACF Fiorentina
* Frosinone Calcio

## G

* Genoa CFC

## H

## I

* FC Internazzional Milan

## J

* SS Juve Stabia
* Juventus FC

## L

* SS Lazio
* US Lecce

## M

* Mantova 1911
* AC Milan
* Modena FC
* AC Monscia

## N

* SSC Napoli

## O

## P

* Calcio Padova
* Palermo FC
* Parma Calcio
* Delfino Pescara
* Pisa SC

## Q

## R

* AC Reggiana
* AS Roma

## S

* UC Sampdoria
* US Sassuolo Calcio
* Spezia Calcio
* Südtirol FC

## T

* Torino FC

## U

* Udinese Calcio

## V

* Venezia FC
* Hellas Verona FC
* Virtus Entella

## W

## X

## Y

## Z

## Serie A

* SSC Napoli
* FC Internazzional Milan
* Atalanta BC
* Juventus FC
* AS Roma
* ACF Fiorentina
* SS Lazio
* AC Milan
* Bologna FC
* Comm 1907
* Torino FC
* Udinese Calcio
* Genoa CFC
* Hellas Verona FC
* Cagliari Calcio
* Parma Calcio
* US Lecce
* US Sassuolo Calcio
* Pisa SC
* US Cremonese

## Serie B

* Empoli FC
* Venezia FC
* AC Monscia
* Spezia Calcio
* SS Juve Stabia
* US Catanzaro
* Cesena FC
* Palermo FC
* SSC Bari
* Südtirol FC
* Modena FC
* Carrarese Calcio
* AC Reggiana
* Mantova 1911
* Frosinone Calcio
* UC Sampdoria
* Calcio Padova
* Virtus Entella
* US Avellino
* Delfino Pescara

## Region

### [[Abruzzo]]

* Delfino Pescara

### [[Basilicada]]

### [[Calabria]]

* US Catanzaro

### [[Campania]]

* US Avellino
* SS Juve Stabia
* SSC Napoli

### [[Emilia-Romagna]]

* Bologna FC
* Cesena FC
* Modena FC
* Parma Calcio
* AC Reggiana
* US Sassuolo Calcio

### [[Friul-Venezia Giulia]]

* Udinese Calcio

### [[Làsio]]

* Frosinone Calcio
* SS Lazio
* AS Roma

### [[Ligüria]]

* Genoa CFC
* UC Sampdoria
* Spezia Calcio
* Virtus Entella

### [[Lombardia]]

* Atalanta BC
* Comm 1907
* US Cremonese
* FC Internazzional Milan
* Mantova 1911
* AC Milan
* AC Monscia

### [[Marche]]

### [[Molise]]

### [[Piemont]]

* Juventus FC
* Torino FC

### [[Puja]]

* SSC Bari
* US Lecce

### [[Sardegna]]

* Cagliari Calcio

### [[Sicilia]]

* Palermo FC

### [[Toscana]]

* Carrarese Calcio
* Empoli FC
* ACF Fiorentina
* Pisa SC

### [[Trentin-Süd Tirol]]

* Südtirol FC

### [[Umbria]]

### [[Val d'Aosta]]

### [[Veneto]]

* Calcio Padova
* Venezia FC
* Hellas Verona FC

## Competizion

* **[[Serie A]]**
* **[[Serie B]]**
* Serie C
* Serie D
* Eccellenza
* Promozione
* Prima Categoria
* Seconda Categoria
* Terza Categoria
Alberta

L**'Alberta** a l'è vuna di province del Canada ocidental, che la se troeuva a mancina di Montagne Rociose: dent a la Confederazzion del 1905, la confina a sud cont el Montana, a ovest con la Columbia Britannega, a nord cont i Territori del Nord-Ovest e a ovest cont el Saskatchewan, propi insema a lu inn i uneghe province che dann minga sul mar.

La soa capital l'è Edmonton, ma la soa cità pussee granda l'è Calgary. A nivell politegh a l'è vuna di bande pussee de destra del Paes, roba che la mena tancc a sentì un sens de alienazzion del governo e a la presenza de un moviment secessionista.

## Ligam de foeura
*Sit oficial

## Alter proget
Yukon

El **Yukon** a l'è vun di trii territori del Canada, che 'l ciapa el nom del fium omonem: part de la Federazzion del 1898, per i trii agn prima l'era part del Territori del Nord-Ovest.

La soa capital l'è Whitehorse e 'l gh'ha 40'232 abitant.

## Ligam de foeura
*Sit oficial

## Alter proget
Pokémon Mini

El **Pokémon Mini** a l'è stad una console di videosgioeugh venduda del 2001 de la Nintendo e ispirada ai Pokémon: l'è la console pussee pisinina de la cà niponega e la gh'haveva trii boton, un schermo in bianch e negher, un solenoid per la vibrazzion, un sensor de moviment e 'n sistema a infraross.

La costava poch, in del Regn Unid 40 sterline, e i sgioeugh rivaven in su di cartocce grand tant 'me un francoboll che costaven la mità de la console. Per via di cost volt di sgioeugh e di carateristeghe basse l'è stada venduda per circa un ann, ma del 2003 in del sgioeugh per el GameCube Pokémon Channel gh'era dent un so emulator, roba che gh'ha permitud a la sgent de fà ingegneria inversa de la console e de tacà a fà di videosgioeugh *[[homebrew]]*.

## Riferiment
*Pokemon Mini.net

## Alter proget
Aritmia

Un**'aritmia** a l'è un bater del coeur che l'è foeura de la normalità. In linia de massima poden vesser spartide in tachicardie, indova che el coeur el bat trop fort, bradicardie, indova che el bat trop pian: la pussee spantegada l'è la fibrillazzion atrial, che l'è minga un pericol imediad per la vita ma la volza i ris'c de varie malatie, inscambi la fibrillazzion ventricolar l'è mortal se minga tratada e l'è considerada una forma de arrest del coeur.

I tratament poden vesser di medesine, el meter un pacemaker che ghe dà una man al coeur a tegnì el ritmo, la cerusia o el meter un defibrillador interno.

## Riferiment
*Treccani

## Alter proget

## Vos corelade
*Cardioversion
Luminița Dumitrescu

**Luminița Dumitrescu** (Bucarest, 22 de màgg 1941) l'è 'na ballerina e cureografa romena.

## Biografia

Nasüda in del 1941 la s'è perfesiunàda a l'Academia de Ball Vaganova de San Pederburgh. In d'i ann '80 l'ha lauràd cume cureògrafa al Center Cultüral d'i Filipinn (CCP) de Manila.

L'è stai prima balerina dl'Opera Nasiunàl de Bucarest.

## Riferimént
Lino Maupas

El **Lino Maupas** (nassud *Alpinolo Ildebrando Umberto Maupas*; Spalato, 30 de avost 1866 - Parma, 14 de masg 1924) a l'è stad un fraa franzescan italian.

## Biografia
Nassud in Dalmazzia, ghe va dent ai franzescan del 1882 a Cassion, ma el manden via trii agn adree perchè el sonava el pianofort cont un novizzi foeura di orari. El va in Italia e ghe va dent a la Guardia de Finanza: quand che 'l lassen tornà a cà el ciapa ancamò l'abet franzescan e 'l se fa novizzi a Fucecchio.

L'è ordenad del vescov de Forlì Domenico Svampa del 1890 e del 1893 el manden a Parma, indova che l'è capellan de la Gesa de la Nonziada prima e de la preson de San Franzesch dopo.

El viveva una vita de penitenza e a sostegn di malad, di presoner e di orfen: el moeur denanz a la fabrega de la Barilla, indova che l'era dree a cercà un lavorà per un sgioven che gh'haveva besogn: la bara ghe la farann quej condanad a la preson a vita.

L'è miss sota in del fopon de la Villeta.

## Beatificazzion
Del luj del 1942 la curia vescovil de Parma la taca el process de beatificazzion: el 26 de marz 1999 l'è deciarad venerabel.

## Regord
La gesa de la Nonziada gh'ha dedicad una mensa di pover: gh'è anca du film ispirad a la soa figura, *Fratello ladro* e *Atsalut pader*.

## Ligam de foeura
*Sit oficial

## Alter proget
Pacemaker

El **pacemaker** a l'è un mester che se dopera per dàgh el segnal eletrigh al coeur insì che 'l tegna un ritmo bon: l'è miss quand che el bat trop pian o con di pause, de solit quand che el noeud seno-atrial l'è pu bon de dà lu el segnal e donca un'altra part del tessud del coeur la ciapa el so post, in manera manch fonzionala.

L'è miss de solit cont una cerusia e 'l fonziona con di baterie che duren in tra i cinch e i des agn: quand che finissen gh'è de cambiàll.

## Riferiment
*Britannica

## Alter proget
Auto de la polizzia

L**'auto de la polizzia** a l'è la vitura de servizzi doperada de una forza de polizzia a sostegn di so atività e per spostàss in sgir.

De solit la gh'ha una livrea che la mostra che la parten al corp e che la juta anca a fàss vedè in del trafegh: gh'hann anca i sirene e i lus, rosse o bloeu, per segnalà la situazzion de emergenza quand che gh'hann de rivà a la svelta.

Oltra a quell poden havègh di spazzi segur per di armi de foeugh pussee che se doperen in servizzi o di spazzi per tegnì quei che inn arestad o fermad intant che i menen in preson, a la stazzion o in tribunal, di alter strument de emergenza (tant 'me un defibrillador semi-automategh, un estintor, di kit de prim socors o el naloxone per el tratament de l'overdose) e per la gestion di acident e del trafegh.

Di esempi ben conossud de livrea inn i marchi Battenburg, la vitura panda e quell che ciamen sanguis con la marmellada.

## Riferiment
*PoliceCar Web Site

## Alter proget

## Vos corelade
*Forgon de la polizzia
*Bus de la polizzia
*Moto de la polizzia
*Barca de la polizzia
*Polizzia a cavall
*Spiciola de la polizzia
Autogestion socialista di lavorent

L**'autogestion socialista di lavorent** a l'è una forma de autogestion di lavorent pensata de la Liga di Comunista de Jugoslavia 'me alternativa sia al capitalism de liber mercad che al socialism a economia pianificada, che representaven i du bloch del temp: i Stat Unid e l'Union Sovietega.

Mituda in la lesg del 1950, la resta fina al 1990, o ben du agn prima che la Jugoslavia la se deslenguàss, l'è stada voluda del Tito midem, del Milovan Ðilas e de l'Edvard Kardelj, che l'è considerad el so ideolegh principal.

L'era fondada in su 'n alocazzion di ben de mercad, el possess social di mez de produzzion e l'autogestion dent di aziende.

## Riferiment
*Britannica

## Alter proget

## Vos corelade
*Socialism cont on volt uman
Stazzion de polizzia

La **stazzion de polizzia** (ciamada anca *comissariad* o *caserma*) a l'è el sit central di atività de polizzia, che la ospita i polee, che di voeulte ghe viven anca dent, di alter operador che lavoren per la polizzia e la gh'ha di spazzi a sostegn di so mester, per esempi di celle per tegnì quei che inn stad arestad, di spazzi per i viture e di sistema informategh.

Un tipo particolar de stazzion de polizzia a l'è el Kōban giapones, che l'è pensad per insubì a la popolazzion el servizzi de polizzia de prossimità.

## Riferiment
*Britannica

## Alter proget

## Vos corelade
*Caserma di pomper
*Gabina de polizzia
Ventricol del coeur

El **ventricol del [[coeur]]** a l'è la camara de sota del muscol, che la fa de pompa per el sangu: in di omen e in di mamifer in general ghe n'è du, e gh'è di animai che ghe n'hann domà vun. In di animai che ghe n'hann du fonzionen in manera spartida, con quell de drita che ghe manda el sangu in di polmon insì che l'è ossigenad e quell de mancina che ghe manda el sangu in del rest del corp a travers de l'aorta, e se comunichen a l'è una condizzion patologica.

Per via de la soa importanza i problema a inn propi grand se fonzionen no: la fibrillazzion ventricolar a l'è considerada un arrest del coeur e la mena a la mort se l'è minga tratada, istess per el flutter ventricolar, se la gh'è 'n insuficenza del coeur che la revarda el ventricol la soluzzion a l'è un strapiant o un sistema ausiliari ventricolar.

## Riferiment
*Britannica
Edvard Kardelj

L**'Edvard Kardelj** (Lubiana, 27 de sginer 1910 – Lubiana, 10 de fevrer 1979) a l'è stad un politegh, partesan e economista jugoslav de etnia slovena, conossud cont i scormagne partesane de *Krištof*, *J. Bevc*, *Ivan Kovač*, *Ivan Ukmar* e *Tone Brodar*.

Al temp de la Resistenza jugoslava el diventa vun di collaborador pussee important del Tito e quand che la Jugoslavia la s'cepa cont el Stalin l'è vun di teoregh pussee important de la via jugoslava al socialism, e l'è quell che l'ha pensad in manera principal l'autogestion socialista di lavorent e l'autor principal de la costituzzion jugoslava del 1974, che la stabiliss el principi federalista in manera pussee ciara.

El Milovan Ðilas l'ha cusad d'havé progetad la campagna anti-italiana in Istria insema a lu, con l'obietiv de favorì l'esod di italian de la region, ma quella roba chi l'è contestada de un quaj storegh.

## Riferiment
*Treccani

## Alter proget